L 181/10 Jurnalul Oficial al Uniunii Europene 11.7.2007 REGULAMENTUL (CE) NR. 807/2007 AL COMISIEI din 10 iulie 2007 de modificare a anexei II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (!), şi în special articolul 13 a doua liniuță, întrucât: (1) Autorizaţia de utilizare a metaldehidei în agricultura ecologică, prevăzută în partea B a anexei II la Regula- mentul (CEE) nr. 2092/91, a expirat la 31 martie 2006. (2) Mai multe state membre au arătat că agricultorii biologici de pe teritoriul lor nu au nicio alternativă viabilă la utilizarea metaldehidei pentru lupta împotriva moluştelor în anumite culturi arabile. (3) Prin urmare, se consideră necesară reintroducerea autori- zației de utilizare a metaldehidei pentru o perioadă limitată de timp, în aşteptarea rezultatelor cercetărilor privind noile metode de luptă împotriva moluştelor şi o mai mare disponibilitate a substanțelor alternative. (4)  Prin urmare, anexa II la Regulamentul (CEE) nr. 2092/91 ar trebui modificată în consecință. (5) Măsurile prevăzute de prezentul regulament sunt conforme cu avizul comitetului instituit prin articolul 14 din Regulamentul (CEE) nr. 2092/91, ADOPTĂ PREZENTUL REGULAMENT: Articolul 1 Anexa II la Regulamentul (CEE) nr. 2092/91 se modifică în conformitate cu anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 10 iulie 2007. () JO L 198, 22.7.1991, p. 1. Regulament, astfel cum a fost modificat ultima dată prin Regulamentul (CE) nr. 394/2007 al Comisiei O L 98, 13.4.2007, p. 3). Pentru Comisie Mariann FISCHER BOEL Membru al Comisiei